Пінск — адзін з найстаражытнейшых і найпрыгажэйшых гарадоў Беларусі, буйны гандлёвы і культурны цэнтр Палесся. Захаваўшы да нашых дзён багатую архітэктурную спадчыну, самабытны каларыт звычаяў і традыцый палешукоў, унікальную прыроду, дапоўніўшы сваё аблічча сілуэтамі сучасных будынкаў, горад над Пінай застаецца такім жа непаўторным і казачным, як у былыя часы.